U Z N E S E N I E
z rokovania obecného zastupiteľstva v Margecanoch konaného dňa 14.5.2013

Uznesenie číslo: 18
Obecné zastupiteľstvo 

A. B e r i e   n a   v e d o m i e 
1.  kontrolu uznesenia  zo zasadnutia OZ dňa 19.3.2013.
2. plnenie rozpočtu obce za obdobie 1-3/2013.
3. informáciu predsedu  komisie pre výstavbu, verejný poriadok, životné prostredie , cestovný  ruch Ing. Jakubišina zo zasadnutia komisie.

B. S c h v a ľ u j e
1.  ukončenie nájmu v bytových priestoroch  v byte č. B.A1  v  obecnom nájomnom dome Olše 75 Margecany pre Ing. Jána Koľa  k 31.5.2013.
2.  prenájom bytových priestorov v obecnom nájomnom dome Olše 75 Margecany, a to byt č. B.A1 pre nájomcu Mária Schmögnerová bytom Grunt 2 Medzev, s účinnosťou od 1.6.2013.
V prípade, že schválený nájomca odmietne predmet nájmu, postupuje predmet nájmu na náhradníka v poradí:
      1.náhradník: Bednár Imrich, bytom Bystrá 42 Margecany
      2.náhradník: Pavol Bosák , bytom Margecany.
3. rozpočtové opatrenie č.1.
4. formát kroniky obce Margecany podľa predloženého návrhu kronikárky obce Mgr. Marekovej.
5. zakúpenie tomboly na veselicu v Margecanoch na Rusadle  vo výške  30 € z kapitoly poslanci.

C. D á v a 
1. predbežný súhlas na odpredaj časti parcely E – KN č. 71323/4 k. u. Margecany, druh pozemku ostatné plochy vo vlastníctve Obce Margecany v zmysle žiadosti č.71/2013 zo dňa  23.1.2013 pre žiadateľa Zoltána Kleina, bytom Dlhá 13 Margecany. K schváleniu odpredaja predmetnej nehnuteľnosti obecným zastupiteľstvom je potrebné doložiť GP , ktorý dá vypracovať žiadateľ na vlastné náklady. K zameraniu žiadateľ prizve zástupcu obce. Odpredaj podlieha schváleniu obecným zastupiteľstvom ako prípad hodný osobitného zreteľa podľa § 9a ods. 8 písm. e) zákona 138/1991 Zb. o majetku obcí v znení neskorších zmien a doplnkov, za cenu 2,50 €/m2  . Vklad do katastra nehnuteľností zrealizuje a uhradí kupujúci. Odpredaj sa podmieňuje zapísaním vecného bremena, umožňujúcim vstup a prechod cez uvedenú parcelu vlastníkom, ktorí sú majiteľmi parciel registra E – KN číslo 1540/100, E – KN číslo 1406 a E – KN číslo 1407/200.  
Dôvody hodné osobitného zreteľa: 
Ukončené a Katastrom nehnuteľnosti v Gelnici zapísané pozemkové úpravy, umožnili žiadateľovi sceliť rozdrobené jednotlivé parcely v jeho vlastníctve do jedného celku v extraviláne obce. Táto scelená nehnuteľnosť v extraviláne hraničí s územím v intraviláne obce t.j. parcelami vo vlastníctve žiadateľa, ktoré žiadateľ odkupovaním od pôvodných vlastníkov postupne sceľuje aj v intraviláne. V konečnom dôsledku mu odpredaj parcely vo vlastníctve Obce Margecany umožní zrealizovať jeho pôvodný zámer t.j. vytvoriť jednoliaty celok na území, ktoré už reálne od roku 1982 kultivuje. 

D. R u š í 
1. uznesenie č. 16/2012/B-3 zo dňa 10.12.2012 vo veci prenájmu spoločenskej sály pre  Luciu Fabišíkovú,  bytom Tehelná  č.1075/2, 056 01 Gelnica.

E. P o v e r u j e 
1. zástupcu starostu obce zabezpečením podkladov a zamerania  pre vypracovanie grafickej časti pôdorysov objektu nákupného strediska Obchodná 6 do 25.5.2013.
2. hlavného kontrolóra obce vykonaním kontroly v  SEZO- Spiš, združenie obcí  v II. polroku 2013.

F. S ú h l a s í
1. s realizáciou pôvodnej verzie nadstavby domu  – „Nadstavba 13 BJ Margecany“, bez navrhovaných úprav p. Popadičovej. 

	Ing. Igor Petrik
	 starosta obce